EkBass/fiwiki-20250220-pages-articles huggingface dataset:
Supercopa de España 2011

Supercopa de España 2011 oli espanjalainen jalkapallokilpailu, joka pelattiin 14. ja 17. elokuuta 2011. Kaksiosaisessa ottelussa kohtasivat kauden 2010–2011 Primera Divisiónin mestari FC Barcelona, ja Copa del Reyn voittaja Real Madrid. Barcelona voitti yhteismaalein 5–4. ==Ottelun tiedot== ===1. osa=== {| style="font-size: 90%" cellspacing="0" cellpadding="0" Real Madrid: Real Madrid: Real Madrid: Real Madrid: GK 1 Iker Casillas (c) RB 4 Sergio Ramos CB 3 Pepe CB 2 Ricardo Carvalho LB 12 Marcelo CM 14 Xabi Alonso 78' CM 6 Sami Khedira 32' RW 22 Ángel di María LW 7 Cristiano Ronaldo AM 10 Mesut Özil CF 9 Karim Benzema Vaihtopelaajat: Vaihtopelaajat: Vaihtopelaajat: GK 13 Antonio Adán DF 15 Fábio Coentrão 90+1' DF 17 Álvaro Arbeloa DF 19 Raphaël Varane MF 8 Kaká FW 20 Gonzalo Higuaín FW 21 José Callejón Valmentaja: Valmentaja: Valmentaja: José Mourinho José Mourinho José Mourinho ===2. osa=== {| style="font-size: 90%" cellspacing="0" cellpadding="0" Barcelona: Barcelona: Barcelona: Barcelona: GK 1 Víctor Valdés 90+1' RB 2 Daniel Alves CB 14 Javier Mascherano 54' CB 3 Gerard Piqué LB 22 Éric Abidal DM 16 Sergio Busquets CM 6 Xavi (c) 42' CM 8 Andrés Iniesta RW 17 Pedro LW 7 David Villa 90+5' CF 10 Lionel Messi Vaihtopelaajat: Vaihtopelaajat: Vaihtopelaajat: GK 13 José Manuel Pinto DF 21 Adriano DF 24 Andreu Fontàs MF 4 Cesc Fàbregas MF 11 Thiago Alcântara MF 15 Seydou Keita FW 9 Alexis Sánchez Valmentaja: Valmentaja: Valmentaja: Josep Guardiola Josep Guardiola Josep Guardiola Luokka:Espanjan jalkapallocupit
Bagger Vance – viheriön legenda

Bagger Vance – viheriön legenda (engl. The Legend of Bagger Vance) on vuonna 2000 valmistunut draamakomedia, joka perustuu Steven Pressfieldin romaaniin. Elokuvan pääosia esittävät muun muassa Will Smith, Matt Damon, Charlize Theron ja Bruce McGill. Tarina sijoittuu golfin maailmaan. Elokuvan on ohjannut Robert Redford. Elokuva jäi kertojaäänenä toimineen Jack Lemmonin viimeiseksi ennen hänen kuolemaansa vuonna 2001. Viitattu 4.9.2011. == Näyttelijät == == Lähteet == == Aiheesta muualla == * Luokka:Yhdysvaltalaiset draamakomediaelokuvat Luokka:Golfelokuvat Luokka:Vuoden 2000 yhdysvaltalaiset elokuvat Luokka:Robert Redfordin ohjaamat elokuvat
Eduard Rozovski

Eduard Aleksandrovitš Rozovski (, 14. joulukuuta 1926 Leningrad, Neuvostoliitto – 26. heinäkuuta 2011 Pietari, Venäjä) oli venäläinen elokuvaaja, joka kuvasi muun muassa eastern-klassikoksi sanotunAavikon laki, Kino Klassikko -sarja, Yle.fi Aavikon lain. Hän työskenteli kuvaajana yli 80 elokuvassa. Rozovski kuoli saamansa sairauskohtauksen aiheuttamassa auto- onnettomuudessa.Itar-tass.comLenta.ru ==Lähteet== ==Aiheesta muualla== *Harri Römpötti: Aavikon laki -elokuva sammutti neuvostokansan viihteen janoa, Hs.fi 8.6.2016 * * Luokka:Venäläiset elokuvaajat Luokka:Liikenneonnettomuudessa kuolleet Luokka:Vuonna 1926 syntyneet Luokka:Vuonna 2011 kuolleet
Naga (Sudan)

Naga (myös Naqa) on temppelialue muinaisen Meroen eteläpuolella nykyisessä Sudanissa. Sen tärkeimpiä rakennuttajia olivat ajanlaskun alun molemmin puolin hallinneet Meroen (Kušin) kuningas Natakamani ja kuningatar Amanitare. Rakennuksista merkittävin on kušilaiselle soturijumalalle Apedemakille omistettu leijonatemppeli. Amonin temppelissä on sekä egyptiläisiä että roomalaisia piirteitä. Monet rakennuksista ovat säilyneet meidän päiviimme saakka. ==Lähteet== == Aiheesta muualla == Luokka:Sudanin historia
Jorge Casaretto

Alcides Jorge Pedro Casaretto (s. 27. joulukuuta 1936 Buenos Aires) on argentiinalainen roomalaiskatolinen piispa. Hänet vihittiin papiksi 5. syyskuuta 1964 ja nimitettiin Rafaelan hiippakunnan piispaksi 28. joulukuuta 1976. Piispaksi vihkiminen seurasi 19. maaliskuuta 1977. Pääkonsekraattorina toimi Justo Oscar Laguna, jota avustivat Vicente Faustino Zazpe ja Emilio Bianchi di Cárcano.Catholic-Hierarchy.org: Bishop Alcides Jorge Pedro Casaretto 14\. maaliskuuta 1983 Casaretto sai nimityksen San Isidron hiippakunnan koadjuuttoripiispaksi, ja hänet asetettiin virkaan 15. kesäkuuta; hän nousi San Isidron piispaksi 13. toukokuuta 1985. == Lähteet == Luokka:Argentiinalaiset papit Luokka:Katoliset piispat Luokka:Vuonna 1936 syntyneet Luokka:Elävät henkilöt
Nubat

Nubat ovat kordofanilaisia kieliä puhuva etninen ryhmä Sudanissa. He asuvat Kordofanin maakunnan Nubavuorilla. Nubia ei tule sekoittaa toista alkuperää oleviin nubialaisiin. Nubat jakautuvat yli kuuteenkymmeneen ryhmään, joilla on useita alaryhmiä. He ovat muuttaneet nykyiselle asuinalueelleen 1500-luvulla pakoon baggaroiden ja arabien hyökkäyksiä. Perinteisiä elinkeinoja ovat maanviljely ja karjanhoito. Sukuryhmät ovat pohjoisessa patrilineaarisia ja etelässä matrilineaarisia. Suurin osa kansasta harjoittaa perinteistä uskontoa. Pieni ryhmä on kristittyjä ja vielä pienempi joukko muslimeja. Nubat ovat tunnettuja vartalomaalauksistaan ja arpikoristeistaan. Sudanin sisällissota on vaikuttanut voimakkaasti nubien elämään. Tuhansia ihmisiä on kuollut yhteenotoissa maan hallituksen aseistamien baggaroiden kanssa, ja monet ovat joutuneet muuttamaan hallituksen valvomiin kyliin tai Tšadin ja Keski-Afrikan tasavallan pakolaisleireille. Sota on myös hajottanut perinteisiä sukuyhteisöjä. ==Lähteet== ==Aiheesta muualla== Luokka:Sudanin etniset ryhmät
Justo Oscar Laguna

250px|thumb|right|Justo Oscar Laguna Justo Oscar Laguna (25. syyskuuta 1929 Buenos Aires – 3. marraskuuta 2011)Clarin, Buenos Aires oli argentiinalainen roomalaiskatolinen piispa. Hänet vihittiin papiksi 18. syyskuuta 1954 ja nimitettiin San Isidron hiippakunnan vihkipiispaksi sekä Laresin titulaaripiispaksi 1. helmikuuta 1975. Piispaksi vihkiminen seurasi 8. maaliskuuta. Pääkonsekraattorina toimi Antonio María Aguirre, jota avustivat Alberto Devoto ja Manuel Tato.Catholic-Hierarchy.org: Bishop Justo Oscar Laguna 22\. tammikuuta 1980 Laguna sai nimityksen Morónin hiippakunnan piispaksi; hänet asetettiin virkaan 22. maaliskuuta. Hän jäi eläkkeelle 30. marraskuuta 2004, jolloin hänen seuraajakseen nimitettiin Luis Guillermo Eichhorn.Catholic-Hierarchy.org: Diocese of Morón == Lähteet == Luokka:Argentiinalaiset papit Luokka:Katoliset piispat Luokka:Vuonna 1929 syntyneet Luokka:Vuonna 2011 kuolleet
Faras

Faras oli muinainen kaupunki nykyisen Sudanin alueella. Se sijaitsi Niilin länsirannalla Wadi Halfan lähellä. Meroen kuningaskuntaa kuulunut Faras perustettiin vuoden 500 tienoilla eaa. 600-luvun loppupuolella siitä tuli kristityn Nobatian pääkaupunki. Sieltä on löydetty muinaisen kaupunginmuurin, arabien uudelleen rakentaman linnoituksen, lukuisten kirkkojen, luostarin ja asuintalojen raunioita. Kirkkojen ainutlaatuiset freskot todistavat erityisen nubialaisen seinämaalauskoulukunnan olemassaolosta. Kaupungin lähellä sijaitsivat Ramses II:lle ja kuningatar Hatšepsutille omistetut kalliotemppelit, meroelaisen palatsin ja hautausmaan sekä Tutankhamonin temppelin rauniot. Assuanin padon rakentamisen yhteydessä Faras jäi Nasserjärven alle. Puolalaisten arkeologien 1960-luvulla esiin kaivamia seinämaalauksia säilytetään nykyään Sudanin kansallismuseossa Khartumissa sekä Varsovan museoissa. ==Lähteet== == Aiheesta muualla == Luokka:Sudanin historia
Eduardo Vicente Mirás

Eduardo Vicente Mirás (14. marraskuuta 1929 Buenos Aires – 24. helmikuuta 2022) oli argentiinalainen roomalaiskatolinen arkkipiispa. Hänet vihittiin papiksi 3. elokuuta 1952 ja nimitettiin Buenos Airesin vihkipiispaksi sekä Ambian titulaaripiispaksi 1. maaliskuuta 1984. Piispaksi vihkiminen seurasi 27. huhtikuuta. Pääkonsekraattorina toimi Juan Carlos Aramburu, jota avustivat Arnaldo Clemente Canale ja Domingo Salvador Castagna. Mirás sai 20. marraskuuta 1993 nimityksen Rosarion arkkipiispaksi, jonka virkaan hänet asetettiin 11. maaliskuuta 1994. Hän jäi eläkkeelle 22. joulukuuta 2005. == Lähteet == Luokka:Argentiinalaiset papit Luokka:Katoliset piispat Luokka:Vuonna 1929 syntyneet Luokka:Vuonna 2022 kuolleet
Koirahullun päiväkirja

Koirahullun päiväkirja on Helena Meripaaden vuosina 2000–2005 kirjoittama kirjasarja. Kuusiosaisen sarjan pääosissa ovat Ulla ja belgianpaimenkoira groenendael Dara.Otava: Helena Meripaasi, luettu 1.3.2012. == Sarjan kirjat == # Koiran kokoinen kesä (2000) # Koirista parhain (2001) # Enkelikoira (2002) # Tottelemattomuuskoe (2003) # Viittä vaille voittajaluokkaa (2004) # Pentukuumetta (2005)Kirjalista ja vuosiluvut: Kysy kirjastonhoitajalta, luettu 1.3.2012. == Lähteet == Luokka:Suomalaiset lastenkirjat Luokka:Lastenkirjasarjat Luokka:Suomalaiset kirjasarjat
Stig-Olof Wikberg

Stig Olof Aksel Wikberg (16. lokakuuta 1917 Helsinki – 28. tammikuuta 1992 Helsinki) oli suomalainen upseeri ja kontra-amiraali. Wikberg toimi upseerin eri tehtävissä Suomen merivoimissa, viimeksi merivoimien komentajana vuosina 1974–1977. Kontra-amiraaliksi hänet ylennettiin vuonna 1973. == Sotilasura == Wikberg valmistui upseeriksi Merisotakoulusta 1942 ja kävi Sotakorkeakoulun 1953 sekä valtakunnallisen maanpuolustuskurssin 1969. Jatkosodan aikana hän oli moottoritorpedoveneosastossa torpedoveneen päällikkönä. Sodan jälkeen hän toimi raivaajaosastossa tykkivene Turunmaan ja Hämeenmaan päällikkönä ja osastoupseerina 1946–1949, 1. laivastolippueessa laivueenkomentajana ja lippueupseerina 1953–1955, toimistopäällikkönä merivoimien esikunnassa 1958–1962, saattajalaivueen komentajana ja saattaja Uusimaan päällikkönä 1963–1964, Merivoimien esikunnan osastopäällikkönä ja esikuntapäällikkönä 1965–1969 sekä Puolustusministeriön sotilasasiainpäällikön osastopäällikkönä 1970–1974. Merivoimien komentajaksi Wikberg nimitettiin 1974. Hän jäi eläkkeelle 1977. == Lähteet == * https://runeberg.org/kuka/1978/1090.html * Kontra-amiraali Stig-Olof Wikberg – Mies joka johti merivoimia ruuvimeisseli kädessä (maksullinen artikkeli) Helsingin Sanomat 2.2.1992. Luokka: Suomalaiset amiraalit Luokka:Vuonna 1917 syntyneet Luokka:Vuonna 1992 kuolleet Luokka:Suomen merivoimien komentajat
Teatro San Carlo

Teatro San Carlo (Teatro di San Carlo) on Italian Napolissa sijaitseva oopperatalo. Se on yksi maailman vanhimmista ja Italian perinteikkäimmistä oopperanäyttämöistä. Sen ensimmäinen rakennus vihittiin käyttöön vuonna 1737 ja nykyinen rakennus otettiin käyttöön vuonna 1816. == Kantaesityksiä == Teatro San Carlossa on järjestetty muun muassa Rossinin ja Donizettin teosten kantaesityksiä. == Lähteet == == Aiheesta muualla == Luokka:Italian oopperatalot Luokka:Napolin rakennukset ja rakennelmat
Klinit

Klinit (Clinidae) on luikerokaloihin kuuluva heimo, jonka lajeja tavataan kaikista valtameristä. ==Taksonomia== Varhaisimmat klinien heimoon kuuluvat fossiilit on ajoitettu eoseenikaudelle. Heimon lajien määrä vaihtelee lähteittäin. Nykyisin heimossa katsotaan olevan 26 sukua ja noin 90 lajia. Eräät kalatieteilijät katsovat klinien muodostavan yhdessä haukiluikeroiden (Chaenopsidae) ja tupsukkaiden (Labrisomidae) kanssa monofyleettisen heimon. Tässä luokittelutavassa klineihin kuuluisi noin 180 lajia ja 40 sukua. ==Anatomia== Klinit ovat ulkonäöltään monimuotoinen heimo. Yhteisiä tekijöitä ovat pienet suomut, piikikkäät evät ja se, että selkäevän etuosan ruodot ovat usein takaosan ruotoja korkeammat. Päässä on usein karvamaisia tai piikkimäisiä ulokkeita. Väriltään klinilajit ovat usein hyvin kirjavia ja sulautuvat hyvin elinympäristöönsä. Useimmat heimon kaloista ovat melko pienikokoisia, noin 5 cm:n pituisia, mutta suurin laji kelppiklini (Heterostichus rostratus) voi saavuttaa 60 cm:n pituuden. ==Levinneisyys ja elintavat== Klinejä tavataan Atlantin, Intian valtameren ja Tyynenmeren alueilta. Erityisen yleisiä ne ovat eteläisen Afrikan ja Australian sekä Yhdysvaltain rannikoilla. Tyypillisesti ne elävät lauhkeissa vesissä. Klinit ovat tyypillisesti melko matalan veden lajeja ja ne elävät kivikoissa, koralliriutoilla, vesikasvien ja levien seassa ja vuorovesilammikoissa. Klinit elävät lähellä pohjaa ja syövät pieniä kaloja ja selkärangattomia eläimiä, kuten matoja ja äyriäisiä. Suurin osa heimon kaloista kutee, mutta jotkut synnyttävät eläviä poikasia. Lisääntyminen tapahtuu keväisin. Koiras vartioi munia. Eräitä heimon lajeja voidaan pitää akvaarioissa. ==Lähteet== Luokka:Luikerokalat
Gustaf Aulén

Gustaf Emanuel Hildebrand Aulén (15. toukokuuta 1879 – 16. joulukuuta 1977) oli ruotsalainen teologi ja luterilaisen kirkon piispa. Hän opiskeli Uppsalan yliopistossa, ja hänestä tuli vuonna 1913 Lundin yliopiston systemaattisen teologian professori. Vuosina 1933–1952 hän johti Strängnäsin hiippakuntaa. Hän oli lundilaisen teologian edustaja yhdessä Anders Nygrenin ja Ragnar Bringin kanssa. Lundilaista teologiaa voi verrata lähinnä saksan- ja englanninkielisessä maailmassa vaikuttaneeseen ”uusortodoksiseen teologiaan”, joka korosti teologian teosentrisyyttä liiallista antroposentrismiä vastaan. Aulénin ajatteluun vaikuttivat erityisesti Martti Luther ja Friedrich Schleiermacher. Schleiermacheria hän myös arvosteli, koska hän pyrki palaamaan klassiseen sovitusoppiin, josta katsoi muun muassa Schleiermacherin edustaman antroposentrisen kulttuuriprotestantismin poikkeavan. Hänen tunnetuin teoksensa on Den kristna försoningstanken (1930, englanniksi Christus Victor 1931). Teoksessa Aulén puolustaa sovitusopillista teoriaa, johon hän viittaa ”klassisena” näkemyksenä. Siinä sovitus tulkitaan jumalallisen kamppailun tulokseksi; Jeesus taistelee ihmiskunnan orjuuteen ja kärsimykseen alistaneita pahoja voimia vastaan ja voittaa ne. Aulén nimesi kaksi muuta sovitusteoriaa, jotka ovat skolastinen (muun muassa Anselm Canterburyläinen) ja subjektiivinen (muun muassa Pierre Abélard). Aulén sai työstään kansainvälistä tunnustusta, ja useimmat hänen myöhemmistä teoksistaan käännettiin pian julkaisun jälkeen englanniksi. Aulén oli myös säveltäjä, jonka panos virsikirjaan oli huomattava. Hän oli vuoden puheenjohtaja vuoden 1936 koraalikirjakomiteassa, joka valmisteli vuoden 1939 koraalikirjaa. Kaksi hänen sävellystään on Ruotsin kirkon virsikirjassa. Virren 62 "Än finns det en värld" on kirjoittanut Olov Hartman 1980. Sama sävelmä on myös virrellä 258 ("O liv, som blev tänt", tekijä N. S. F. Grundvig, 1824). Virren 83 "Som klaraste vattuflöden" on kirjoittanut Karl-Gustav Hildebrand 1936. Hän kirjoitti virren omiin häihinsä, jossa Aulèn oli vihkijänä. Virret ovat suomeksi Ruotsin kirkon virsikirjassa. (Virsi 62 "On hengissä maa", virsi 258 Se kätkössä on, virsi 83 "Kuin puhdas ja päilyvä virta"). Virsi "On hengissä maa" on Suomen ev. lut. kirkon virsikirjassa virsi 166. Suomen kirkon ruotsinkielisessä virsikirjassa on kolme Aulènin säveltämää virttä: 168, "Fädernas kyrka," 170 "Än finns det en värld "ja 388 "O liv, som blev tänt". Aulén toimi Ruotsin kuninkaallisen musiikkiakatemian puheenjohtajana vuosina 1944–1950. Vetäydyttyään hiippakuntansa johdosta hän palasi Lundiin ja omistautui akateemiselle työlleen. Hän julkaisi omaelämäkerran vuonna 1975. Aulén kuului Samfundet Nordens Frihetin johtokuntaan ja sai vuonna 1946 Pyhän Olavin ritarikunnan suurristin. Hänet on haudattu Lundin Norra kyrkogårdenille. == Lähteet == Luokka:Ruotsalaiset teologit Luokka:Strängnäsin hiippakunnan piispat Luokka:Ruotsalaiset säveltäjät Luokka:Vuonna 1879 syntyneet Luokka:Vuonna 1977 kuolleet Luokka:Ruotsin kirkon piispat ja arkkipiispat
Yhdistyneen kuningaskunnan jääkiekkoliitto

Yhdistyneen kuningaskunnan jääkiekkoliitto (Ice Hockey UK) on jääkiekkoa Yhdistyneessa kuningaskunnassa hallinnoiva organisaatio ja se liittyi Kansainväliseen jääkiekkoliittoon marraskuussa 1908. == Maajoukkueet == * Yhdistyneen kuningaskunnan miesten jääkiekkomaajoukkue * Yhdistyneen kuningaskunnan naisten jääkiekkomaajoukkue * Yhdistyneen kuningaskunnan alle 20-vuotiaiden jääkiekkomaajoukkue * Yhdistyneen kuningaskunnan alle 18-vuotiaiden jääkiekkomaajoukkue == Aiheesta muualla == * Virallinen sivusto * IIHF:n tietosivu Ice Hockey UK:sta Luokka:Jääkiekkoliitot Luokka:Yhdistyneen kuningaskunnan jääkiekko
Kawar

Kawar (myös Kaouar) on kalliorinne ja sen länsipuolella sijaitseva keidasryhmä Nigerin koillisosassa Bilman departementissa. Noin 150 kilometrin pituinen pohjois-eteläsuuntainen kalliojono suojaa keitaita idästä puhaltavalta hiekalta. Sen pohjoisosassa sijaitsee 576 metriä korkea Pic Zoumri. Lännessä levittäytyy Saharaan kuuluva Ténérén hiekka-aavikko, pohjoisessa Djadon ylänkö ja etelässä Bilman hiekka-aavikko. Kawarin tärkeimmät keitaat ovat Bilma, Dirkou ja Aney. Niiden asukkaat ovat keskenään sekottuneita kanureja, teda- heimoon kuuluvia tubuja ja tuaregeja. Kanurien ja tubujen sekoituksesta käytetään Kawarissa nimitystä guézibida. Seudun pääkieli on kanuri. Ukba ibn Nafin johtamien arabien kerrotaan valloittaneen Kawarin vuonna 666. 1200-luvulta lähtien se kuului Kanem-Bornun valtakuntaan. Keskiajalla seudun läpi kulki Fezzanin ja Tšadjärven välinen tärkeä kauppareitti. 1700-luvulta lähtien se kärsi tuaregien ja tubujen hyökkäyksistä. Ensimmäiset eurooppalaiset tutkimusmatkailijat kävivät Kawarissa 1800-luvulla. Ranskalaiset valtasivat sen vuonna 1906. Nykyään Agadezista Kawarin kautta kulkeva autiomaareitti haarautuu Siguedinessa Madaman kautta Libyan Tumun raja-asemalle sekä Chirfan kautta Algerian Djanetiin. Keitailla kasvatetaan taatelipalmuja sekä viljellään vihanneksia, sinimailasta ja ohraa. Bilmassa tuotetaan myös suolaa. ==Lähteet== Luokka:Nigerin maantiede
Javier Prado Aránguiz

Francisco Javier Prado Aránguiz SS.CC. (8. maaliskuuta 1929 Santiago de Chile – 23. kesäkuuta 2020Catholic-Hierarchy.org: Bishop Francisco Javier Prado Aránguiz, SS.CC.) oli chileläinen roomalaiskatolinen piispa. Hänet vihittiin papiksi 19. syyskuuta 1953 ja nimitettiin Iquiquen hiippakunnan piispaksi 9. heinäkuuta 1984. Piispaksi vihkiminen seurasi 2. syyskuuta. Pääkonsekraattorina toimi Angelo Sodano, jota avustivat Francisco de Borja Valenzuela Ríos ja Eladio Vicuña Aránguiz. 28\. huhtikuuta 1988 Aránguiz sai nimityksen Valparaíson vihkipiispaksi ja 16. huhtikuuta 1993 Rancaguan piispaksi. Hän jäi eläkkeelle 23. huhtikuuta 2004. == Lähteet == Luokka:Chileläiset piispat Luokka:Katoliset piispat Luokka:Vuonna 1929 syntyneet Luokka:Vuonna 2020 kuolleet
Enrique Troncoso Troncoso

Enrique Troncoso Troncoso (11. marraskuuta 1937 – 29. maaliskuuta 2018Bishop Enrique Troncoso Troncoso) oli chileläinen roomalaiskatolinen piispa. Hänet vihittiin papiksi 23. joulukuuta 1961 ja nimitettiin Iquiquen hiippakunnan piispaksi 15. heinäkuuta 1989. Troncoso Troncoson konsekroi piispaksi 12. elokuuta Carlos González Cruchagan ja Alberto Jara Franzoyn avustama Juan Francisco Fresno Larraín.Catholic-Hierarchy.org: Bishop Enrique Troncoso Troncoso 28\. toukokuuta 2000 Troncoso Troncoso sai nimityksen Melipillan hiippakunnan piispaksi, jona hän seurasi Pablo Lizama Riquelmea.Catholic- Hierarchy.org: Diocese of Melipilla == Lähteet == Luokka:Chileläiset piispat Luokka:Katoliset piispat Luokka:Vuonna 1937 syntyneet Luokka:Vuonna 2018 kuolleet
Alberto Jara Franzoy

Alberto Jara Franzoy (27. heinäkuuta 1929 Santiago de Chile – 5. syyskuuta 2019) oli chileläinen roomalaiskatolinen piispa. Hänet vihittiin papiksi 4. maaliskuuta 1962 ja nimitettiin Chillánin hiippakunnan piispaksi 30. huhtikuuta 1982. Raúl Silva Henríquez konsekroi Jara Franzoyn piispaksi 6. kesäkuuta José Manuel Santos Ascarzan ja Carlos González Cruchagan avustaessa.Catholic-Hierarchy.org: Bishop Alberto Jara Franzoy Jara Franzoy jäi eläkkeelle 25. maaliskuuta 2006. == Lähteet == Luokka:Chileläiset piispat Luokka:Katoliset piispat Luokka:Vuonna 1929 syntyneet Luokka:Vuonna 2019 kuolleet
Frans Junnelius

Frans Junnelius (1850 Oulu – 1916 Kemi) oli pankinjohtaja ja Kemin kaupunginvaltuuston puheenjohtaja. ==Ura== Junnelius toimi Salon kihlakunnan henkikirjoittajana ja kruununvoudin apulaisena vuosina 1868–1874. Vuosina 1875–1886 hän toimi Vaasan ja Oulun lääninhallitusten konttoristina. Vuosina 1872–1889 hän hoiti väliaikaisesti myös henkikirjoittajan, kruununvoudin, lääninkamreerin ja lääninkirjurin toimia Kemissä. Junnelius suoritti 1893 kamreerin tutkintoa vastaavat opinnäytteet. Kemin kaupunginvaltuustossa hän toimi varapuheenjohtajana 1900–1903 ja oli lisäksi rahatoimikamarin esimies, valtuuston puheenjohtaja Junnelius oli 1904–1905.Kemin Kaupungin puheenjohtajat 1900 lähtien Junnelius oli päätoimessaan Kemin Kansallis-Osake- Pankin tarkastajana, johtajana ja johtokunnan jäsenenä 1892–1916.Kansallisosakepankin Kemin johtokunta Virallinen lehti nro 15 1910 Kansallisosakepankin Kemin johtajat Virallinen lehti nro 18 1908 Suomalainen Wirallinen Lehti nro. 10 page 1 ==Henkilöhistoria== Junnelius oli naimisissa Kemin yhteiskoulun opettajan Johanna (Hanna) Liuskin kanssa.17.08.1899 Perä- Pohjolainen nro. 92 page 109.06.1899 Aftonposten no 105 Hanna Liuski oli yksi ensimmäisistä kolmesta Myllytullin koulusta valmistuneesta naisylioppilaasta. Perheeseen syntyi kolme lasta, joista yksi oli lääkäri Frans Einari Jounela (s. 1900). Junnelius rakennutti Kemiin 1901 nikkarityylisen puutalon, Junneliuksen talon, joka on suojelukohde.Junneliuksen talo KemiJunneliuksen talon myynti thumb|Junneliuksen talo Kemissä Sankarikadun ja Sauvosaarenkadun risteyksessä ==Lähteet== ==Aiheesta muualla== * Kemin Kauppakoulun historiaa Luokka:Kemin historia Luokka:Kemin kaupunginvaltuutetut Luokka:Vuonna 1850 syntyneet Luokka:Vuonna 1916 kuolleet
Jeddah Tower

Jeddah Tower (, Burj Jidda; ; suom. Jeddan torni), aiemmalta nimeltään Kingdom Tower, on Jeddaan Saudi-Arabiaan rakenteilla oleva pilvenpiirtäjä. Kilometrin korkuiseksi tarkoitettu Jeddah Tower tulisi valmistuttuaan olemaan maailman korkein rakennus, ja 828-metrinen Burj Khalifa jäisi toiseksi. Arkkitehti Adrian Smithin suunnitteleman rakennuksen oli alun perin tarkoitus valmistua 2017, mutta arvioiduksi valmistumisajaksi arvioitiin vuosi 2020. Syyskuussa 2018 kerroksia oli 47, alle kolmannes, eikä työmaalla näkynyt toimintaa vuosiin. Rakennussuunnitelma julkistettiin 2004, ja rakennustyöt aloitettiin 2013 Alun perin Jeddah Towerista suunniteltiin 1,6 kilometrin korkuista, mutta vuonna 2008 todettiin, ettei alueen maaperä sovellu niin korkealle rakennukselle, niinpä sen korkeus laskettiin kilometriin. Jeddah Towerin rakentaminen kokonaiskustannuksiksi on ilmoitettu aluksi 860 miljoonaa euroa, myöhemmin 20 miljardia euroa, ja sen rahoittaa miljardööriprinssi Al-Walid ibn Talal, joka sittemmin vangittiin korruptioepäilyiden vuoksi. Kun rakennus on otettu käyttöön, se sisältää muun muassa Four Seasons -hotellin, asuntoja ja toimistoja. Rakennukseen tulee suunnitelman mukaan 169 kerrosta, joista kaksi maanalaisia. Kerroksista jopa 85 olisi tyhjiä, sillä ne ovat liian ahtaita asumiseen tai toimistotiloiksi. Jeddah Towerin ympärille on suunnitteilla kaupunki Jeddah Economic City, toiselta nimeltä King Abdullah Economic City. Vuosien odotuksen jälkeen projekti liikahti eteenpäin 2023. == Lähteet == Luokka:Saudi-Arabian pilvenpiirtäjät Luokka:Rakenteilla olevat rakennukset ja rakennelmat Luokka:Jedda
Franco Causio

Franco Causio (s. 1. helmikuuta 1949 Lecce, Italia) on italialainen jalkapalloilija. Causio voitti Italian riveissä maailmanmestaruuden vuonna 1982. Hän pelasi MM-turnauksessa kahdessa ottelussa mutta loppuottelussa vain viimeiset hetket. Hän pelasi kaikkiaan 63 maaottelua ja teki niissä kuusi maalia vuosina 1972–1983. Seuratasolta Causio muistetaan parhaiten Juventuksesta. == Lähteet == Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1949 syntyneet Luokka:Elävät henkilöt
Francesco Graziani

Francesco Graziani (s. 16. joulukuuta 1952 Subiaco, Italia) on italialainen jalkapalloilija ja jalkapallovalmentaja. Graziani voitti Italian riveissä maailmanmestaruuden vuonna 1982. Hän pelasi noissa kisoissa Italian jokaisessa ottelussa ja teki yhden maalin mutta joutui jättämään loppuottelun kesken olkapäävamman takia jo seitsemännellä minuutilla. Hän pelasi kaikkiaan 64 maaottelua ja teki niissä 23 maalia vuosina 1975–1983. Seuratasolta Graziani muistetaan parhaiten Torinosta. == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Jalkapallon maailmanmestarit Luokka:Vuonna 1952 syntyneet Luokka:Elävät henkilöt
Magnus Erlingmark

Magnus Erlingmark (s. 8. heinäkuuta 1968 Jönköping, Ruotsi) on ruotsalainen entinen jalkapalloilija. Erlingmark oli voittamassa Ruotsille MM-pronssia 1994. Seuratasolta hän pelasi pisimpään IFK Göteborgissa, 1993-2004. Hänen poika August on myös jalkapalloilija joka pelaa isänsä tavoin IFK Göteborgissa. == Lähteet == Luokka:Ruotsalaiset jalkapalloilijat Luokka:Vuonna 1968 syntyneet Luokka:Elävät henkilöt
Men in Black III

Men in Black III (lyh. MIB³) on vuonna 2012 3D:nä julkaistu tieteiskomediaelokuva, joka on jatko-osa elokuville Miehet mustissa ja Miehet mustissa 2. Elokuvan päätähtinä jatkoivat Tommy Lee Jones ja Will Smith. Elokuvan ohjasi Barry Sonnenfeld. Elokuvan kuvaukset alkoivat 16. marraskuuta 2010. Elokuvan ensi-ilta oli 25. toukokuuta 2012. == Näyttelijät == == Aiheesta muualla == * Traileri === Arvostelut === * Luokka:Vuoden 2012 yhdysvaltalaiset elokuvat Luokka:Barry Sonnenfeldin ohjaamat elokuvat Luokka:Yhdysvaltalaiset komediaelokuvat Luokka:Yhdysvaltalaiset tieteiselokuvat Luokka:Sarjakuviin pohjautuvat elokuvat Luokka:Steven Spielbergin tuottamat elokuvat Luokka:Elokuvat aikamatkustuksesta Luokka:3D-elokuvat Luokka:Elokuvat avaruusolennoista
Atte Palokangas

Atte Palokangas (s. 29. lokakuuta 1981 Nivala) on suomalainen hard rock- / metalli-rumpali. Hänet tunnetaan parhaiten yhtyeistä Agonizer, Before the Dawn, Thunderstone ja Beast in Black. Näiden lisäksi häntä on kuultu muun muassa Tiina Sanila Bandin rumpalina. Palokankaan nimi löytyy myös useista muista projekteista aikojen saatosta, muun muassa DreamRealm, Sinity, Frustards, Wreck On ja Among the Prey. Kesäkuussa 2011 Palokangas lähti Before the Dawnista yhtyeen vaihtaessa musiikkityylinsä aiempaa rankemmaksi. Helmikuun alussa 2014 Thunderstone tiedotti valinneensa Palokankaan rumpalikseen.https://www.facebook.com/ThunderstoneOfficial?hc_location=timeline Helmikuussa 2018 hänen tiedotettiin liittyneen Beast in Black -yhtyeen rumpaliksi. == Lähteet == ==Aiheesta muualla== * http://www.myspace.com/attep Atte MySpacessa * http://www.metalstorm.net/bands/bandmember.php?member_id=7570 Atte Metal Stormissa * http://www.imperiumi.net/index.php?act=interviews&id;=947 Agonizerin haastattelu Imperiumi.netissä * http://rumpu.net/index.asp?sivu=haastattelut#atte Haastattelu Rumpu.netissä * http://www.youtube.com/watch?v=f5hb6EgHQGM Tiina Sanilan Uuh! -musiikkivideo Youtubessa * http://www.youtube.com/watch?v=6J8xf3nuCtw Before the Dawnin Deathstar Rising -musiikkivideo Youtubessa * Luokka:Suomalaiset metallimusiikin rumpalit Luokka:Thunderstonen jäsenet Luokka:Beast in Black Luokka:Vuonna 1981 syntyneet Luokka:Elävät henkilöt
Lancaster Gaten metroasema

Lancaster Gate on Lontoon metron Central Linen asema. Asema sijaitsee Westminsterin alueella Bayswater Road -kadun varressa Kensington Gardensin pohjoispuolella. Asema on Lontoon matkakortin maksualueella 1. Lancaster Gaten asemalta on noin 300 metrin matka Paddingtonin rautatieasemalle, mikä tarjoaa vaihtoyhteyden Lontoosta länteen kulkevien kaukojunien ja Central Linen välille. Vaihtoyhteyttä ei kuitenkaan ole merkitty metrokarttoihin. == Historia == Lancaster Gaten asema avattiin 30. heinäkuuta 1900 osana Central London Railwayta. Alkuperäisen asemarakennuksen suunnitteli arkkitehti Harry Bell Measures. Asema purettiin ja avattiin uudelleen vuonna 1968 osana paikalle rakennettua T P Bennett & Sonin suunnittelemaa nykyisin hotellikäytössä olevaa toimistorakennusta. Vuonna 2006 asema oli suljettuna heinäkuusta marraskuuhun asti aseman hissien uudistustöiden vuoksi. Tiedosto:91081 92 tube stock Lancaster Gate.jpg|Metrojuna saapuu asemalle Tiedosto:Lancaster Gate stn roundel.JPG == Lähteet == * === Viitteet === == Aiheesta muualla == Luokka:City of Westminsterin metroasemat
Simon Strübin

Simon Strübin (s. 21. maaliskuuta 1979 Zürich) on sveitsiläinen curlingpelaaja ja olympiamitalisti. Hän on edustanut uransa aikana seuratasolla CC St. Galler Bäriä ja CC Basel-Regiota. Strübin oli voittamassa juniorien MM-pronssia Thunder Bayssa 1998. Hän oli mukana maansa joukkueessa myös MM-kilpailuissa 2003, joissa Sveitsi sai hopeaa. Strübin osallistui ensimmäisiin olympialaisiinsa Torinossa 2006, jossa sveitsiläiset olivat turnauksen jaetulla viidennellä sijalla. Hän oli maansa avausheittäjä EM-kisoissa 2009, joissa hän sai hopeaa. Strübinistä tuli olympiamitalisti Vancouverissa 2010, kun Sveitsi sai pronssia. == Lähteet == Luokka:Sveitsiläiset curlingpelaajat Luokka:Sveitsiläiset olympiamitalistit Luokka:Vuonna 1979 syntyneet Luokka:Elävät henkilöt
Madama

Madama on raja-asema Nigerin koillisosassa lähellä Libyan rajaa. Se koostuu nigeriläisestä varuskunnasta ja ranskalaisten siirtomaa-aikana rakentamasta linnakkeesta. Raja-asemaa ympäröivä laaja alue on täysin asumatonta Saharan autiomaata. Madaman ohi kulkee Libyan Tumun raja-asemalta (95 kilometriä) Dao Timnin tarkastuspisteen (180 kilometriä) kautta Siguedineen (255 kilometriä) johtava autiomaareitti. Aikaisemmin sitä pitkin kulkivat Kanem-Bornun, Fezzanin ja Välimeren välillä matkanneet kauppakaravaanit. Viime aikoina reittiä ovat käyttäneet etupäässä Libyaan ja Eurooppaan pyrkivät länsiafrikkalaiset siirtotyöläiset ja laittomat maahanmuuttajat. ==Lähteet== Luokka:Nigerin maantiede
Blair Jones

Blair Jones (s. 27. syyskuuta 1986 Central Butte, Saskatchewan) on kanadalainen jääkiekkoilija, pelipaikaltaan keskushyökkääjä. Hän pelaa NHL- seura Philadelphia Flyersin organisaatiossa. ==Pelaajaura== Jones pelasi junioriuransa WHL-liigan Red Deer Rebelsissä ja Moose Jaw Warriorsissa. Tampa Bay Lightning varasi hänet vuoden 2005 NHL:n varaustilaisuudessa vuorolla 102. Kaudeksi Jones siirtyi Tampa Bayhin ja pelasi tulokaskaudellaan 20 ottelua NHL:ssä ja 45 ottelua AHL-farmiseurassa Springfield Falconsissa. Kauden hän vietti miltei kokonaan farmijoukkueessa, tällä kertaa Norfolk Admiralsissa. Kaudella 2008–2009 Jonesille ei riittänyt peliaikaa Tampan Bayn kokoonpanossa ollenkaan. Jones pelasi Tampa Bayn organisaatiossa viiden kauden ajan saaden peliaikaa NHL:ssä vain 78 ottelun verran. Kaudella Jones viimein vakiinnutti paikkansa Tampa Bayn edustuksessa, mutta hänet myytiin tammikuussa Calgary Flamesiin vaihdossa Brendan Mikkelsoniin. ==Lähteet== * ===Viitteet=== Luokka:Kanadalaiset jääkiekkoilijat Luokka:Tampa Bay Lightningin varaamat pelaajat Luokka:Vuonna 1986 syntyneet Luokka:Elävät henkilöt
Ukrainan kansan vapauden kaari

Ukrainan kansan vapauden kaari () on suuri, alkujaan Neuvostoliiton aikana vuonna 1982 rakennetusta, Ukrainan ja Venäjän ystävyyden kunniaksi pystytetystä muistomerkistä pystyyn jätetty titaanikaari Ukrainan pääkaupungin Kiovan keskusta-alueella. Alkujaan Kansojen ystävyyden kaareksi kutsuttuun muistomerkkiin kuului 35 metriä korkea titaanista rakennettu kaari, kahdeksan metriä korkea pronssipatsas, joka kuvasi Neuvostoliiton vaakunaa piteleviä venäläistä ja ukrainalaista työläistä, ja graniitista valmistettu, Perejaslavin sopimusta kuvastava veistos. Molemmat sateenkaaren muotoisen titaanikaaren alla olleet veistokset olivat ukrainalaisen kuvanveistäjän Oleksandr Skoblikovin suunnittelemia. Vuonna 2018 ihmisoikeusaktivistit kiinnittivät titaanikaareen ystävyyden säröä kuvastavan tarran. Tällä haluttiin kiinnittää huomiota poliittisten vankien kohtalolle Venäjällä ja sen miehittämällä Krimin niemimaalla. Pronssinen kansojen ystävyyttä kuvaava veistos poistettiin 26. huhtikuuta 2022 Venäjän Ukrainan-hyökkäyksen seurauksena. Työssä avusti arkkitehti Serhi Myrhorodsky, joka oli yksi kuvanveistäjää avustaneista teoskokonaisuuden alkuperäisistä suunnittelijoista. Myös graniittisen Perejaslavin sopimusta kuvastaneen veistoksen poistamista valmisteltiin laudoittamalla se samassa yhteydessä. Kiovan kaupunki nimesi jäljelle jätetyn titaanikaaren Ukrainan kansan vapauden kaareksi 14. toukokuuta 2022. == Katso myös == * Sosialistinen realismi == Lähteet == == Aiheesta muualla == Luokka:Kiovan rakennukset ja rakennelmat Luokka:Veistokset
Viestipataljoona 2 (jatkosota)

Viestipataljoona 2 eli VP 2 oli jatkosodan aikainen Pohjois-Hämeen Sotilasläänin Jyväskylän Suojeluskuntapiirissä perustettu viestipataljoona. Pataljoona oli suoraan Päämajan alainen ja sen pääasiallinen tehtävä oli puhelinyhteyksien ja -keskusten rakentaminen ja ylläpito Päämajan ja armeijakuntien välillä. Pataljoona oli organisaatioltaan Päämajan B-tyypin mukainen viestipataljoona Sotahistoriallinen Tutkimuslaitos, Suomen Sota 1941-1945 osa 10 s.338 ==Perustaminen== Viestipataljoona 2 perustettiin Jyväskylän Kasvatusopillisen Korkeakoulun alueella 17. kesäkuuta 1941 alkaen Jyväskylän seudun reserviläisistä. Aluetta kutsutaan Seminaarinmäeksi, jolla sijaitsee nykyään Jyväskylän yliopiston tiedemuseon työtilat G-rakennuksessa. http://www.jyvaskyla.fi/puistot/puistoja/seminaarinmaki https://www.jyu.fi/yliopistopalvelut/viestinta/yliopistonesittelyt/kartat/yokarttamv_seli04072014.pdf Seminaarinmäki ei ole maanmittauslaitoksen peruskartan virallinen nimi. ==Yksiköt ja päälliköt (perustettaessa)== * 1.K/VP2 (Puhelinkomppania) kapteeni Mauri Nieminen * 2.K/VP2 (Puhelinkomppania) kapteeni V Toiviainen * 3.K/VP2 (Puhelinkomppania) kapteeni H Savolainen * KeskusJ/VP2 (Keskusjoukkue perustettu 7.12.1942) luutnantti Eero Tammi * Os Korhonen luutnantti Korhonen ==Komentaja(t)== *majuri Aito Sainio 17.6.1941 - 21.2.1942 *majuri K Metsä 21.2.1942 - 4.3.1944 *majuri A Salmikari 4.3.1944 - ==Keskittäminen== Pataljoona keskitettiin junakuljetuksena 21.kesäkuuta 1941 alkaen Pieksämäen kautta Joensuun Niittylahteen. == Sotatie == Viestipataljoona 2:n tehtävänä oli rakentaa ja ylläpitää Päämajan ja Laatokan Karjalan alueella toimineiden armeijakuntien ja Päämajan ja Karjalan Armeijan välillä olleita puhelinyhteyksiä ja -keskuksia. Vuosien 1941 - 1944 aikana pataljoona: *rakensi uutta puhelinpylväslinjaa n 1000 km *korjasi vanhaa puhelinpylväslinjaa n 2500 km *veti uutta parikaapelilinjaa n 3000 km *korjasi vanhaa parikaapelilinjaa 9000 km ==Tappiot== *kaatuneina ja kuolleina vuosien 1941 - 1944 aikana 5 miestä == Lakkauttaminen == Viestipataljoona 2 kotiutettiin ja lakkautettiin marraskuussa 1944 Jyväskylässä. ==Lähteet== * * * === Viitteet === Luokka:Jatkosodan suomalaiset viestipataljoonat
Get Back (ASAP)

"Get Back (ASAP)" on romanialaisen artistin Alexandra Stanin neljäs single, joka julkaistiin maaliskuussa 2011. "Get Back (ASAP)" julkaistiin Isossa- Britanniassa elokuussa 2011. Kappale on korkeimmillaan sijoittunut sijalle 18 Ranskan singlelistalla, jossa se oli lähes 20 viikkoa. Romaniassa kappale oli korkeimmillaan neljäntenä Romanian Top 100 -listalla. Se pääsi listoille myös Belgiassa, Tšekissä ja Slovakiassa sekä myi platinaa Italiassa. Suomessa single debytoi singlelistan sijalla 16. == Lähteet == Luokka:Vuoden 2011 kappaleet Luokka:Alexandra Stanin kappaleet
One Million

"One Million" on romanialaisen artistin Alexandra Stanin ja saksalaisen rappärin Carlpritin kappale, joka julkaistiin YouTubeen heinäkuussa 2011. Kappeleeseen tehtiin musiikkivideo joka julkaistiin YouTubessa vuoden 2011 lopussa. Videota on katseltu yli kolme miljoonaa kertaa. Luokka:Vuoden 2011 kappaleet Luokka:Alexandra Stanin kappaleet
Junneliuksen talo

Junneliuksen talo on Sauvosaaren kaupunginosassa Kemissä sijaitseva suojeltu puurakennus 1900-luvun alusta. __NOTOC__ == Talon historia == Frans Junnelius rakennutti Kemiin 1901 nikkarityylisen puutalon, joka on suojelukohdeJunneliuksen talo Kemi. Rakennus sijaitsee Sauvosaarenkatu 18 ja Sankarikadun risteyksessä. Rakennuksen on suunnitellut Kemin kirkon rakennusmestari J. V. Lehtinen. Rakennuksen alkuperäinen tilaaja on ollut konemestari Stelander, mutta Junnelius osti tontin ja rakennuksen suunnitelmat omaan asuinkäyttöönsä, jo ennen rakentamisen aloittamista.Kemin Kaupungin asemakaavamuutos. Hirsisen päärakennuksen huoneistoala on noin 530 neliötä ja piharakennusten vajaat sata neliötä. Pihapiirissä on myös konemestari Stelanderin rakennuttama pienempi asuinrakennus, joka on valmistunut jo 1897. Frans Junneliuksen leski Hanna Junnelius myi kiinteistön Kemin Puuteollisuus Oy:lle 1921. Kemin Puuteollisuus Oy:n mentyä konkurssiin 1936 Kemin suojeluskunta hankki talon itselleen. Sotien jälkeen talossa on toiminut muun muassa sanomalehti Pohjois-Pohjan toimitus ja kirjapaino. Talossa on julkaistu myös Uuden Suomen omistamaa Pohjois-Suomi-lehteä. Vuonna 1958 rakennus siirtyi Toivo Alaraatikan omistukseen, joka rakensi taloon yleisen saunan ja useita pieniä vuokra-asuntoja. Kun rakennus siirtyi Kemin kaupungin omistukseen 1970, se oli huonokuntoinen ja purku-uhan alla. Kaupunki kunnosti rakennuksen ja vuokrasi sen Ylelle, joka toimi talossa vuosina 1981−2006. ==Nykypäivä== Oulun yliopiston arkkitehtuuriosasto järjesti 1970-luvulla talosta suunnittelukilpailun. Voittanutta suunnitelmaa ei saatettu koskaan toteutusasteelle. Kemi on yrittänyt myydä rakennusta yksityisille.Kemi laittaa Junneliuksen talon myyntiinJunneliuksen talon myyntiPinnoituksen uusiminen 2012 Nykyään talo on yksityisomistuksessa. Taloon on remontoitu useita saunallisia vuokra-asuntoja. Ulkopinta on maalattu ja korjattu vuonna 2012 vanhaa tyyliä kunnioittaen. Piharakennus kunnostettiin 2013 saunalliseksi asuinhuoneistoksi. ==Lähteet== == Aiheesta muualla == Luokka:Kemin rakennukset ja rakennelmat Luokka:Sauvosaari Luokka:Suomen suojellut rakennukset
Becktonin asema

Beckton on Docklands Light Railwayn Becktonin haaran itäinen pääteasema Docklandsin alueella Lontoon itäosassa. Asema on avattu vuonna 1994, kun Docklands Light Railwayn laajennus Poplarista Becktoniin valmistui. Becktonin asemalta lähtee junia länteen Tower Gatewayn ja toisinaan myös Bankin asemille Lontoon keskustaan. Becktonia seuraava asema keskustan suuntaan on Gallions Reach, jota ennen linja tekee 180 asteen mutkan. Maantieteellisesti junat siis lähtevät Becktonin asemalta ensin itää kohti. Becktonin ja Gallions Reachin asemien välillä sijaitsee Becktonin varikko, joka on koko Docklands Light Railwayn päävarikko. Tiedosto:Stairs to Beckton DLR station.jpg Tiedosto:Beckton stn signage.JPG == Lähteet == ==Aiheesta muualla== *Becktonin asema Lontoon liikennelaitoksen sivuilla Luokka:Docklands Light Railwayn asemat
Judex – salaperäinen kostaja

Judex – salaperäinen kostaja (Judex) on vuonna 1963 ensi-iltansa saanut ranskankielinen rikoselokuva, joka on uudelleenfilmatisointi vuoden 1916 samannimisestä elokuvasta. Elokuva käsittelee sankari Judexin seikkailuja. Elokuvan ohjasi ranskalainen elokuvantekijä Georges Franju ja sen pääosia näyttelevät Channing Pollock Judexina/Vallieresina, Édith Scob Jacquelinena, Francine Bergé Dianana ja Michel Vitold Favrauxina. == Juoni == Elokuvan juoni keskittyy pankkiiri Favrauxiin, joka saa uhkaavia viestejä Judexilta, joka kertoo maksavansa kalavelat takaisin niiden ihmisten puolesta, joita pankkiiri on huijannut. Myöhemmin Judex huumaa hänet ja vie lukkojen taa. Sillä välin entinen kotiopettajatar Diana sieppaa Jacquelinen saadakseen pankkiirin rahat. == Näyttelijät == * Channing Pollock on Judex/Vallieres * Édith Scob on Jacqueline * Francine Bergé on Diana * Michel Vitold on Favraux * Jacques Jouanneau on Cocantin * Théo Sarapo on Morales == Videojulkaisu == Elokuva julkaistiin videotallenteena alueella 2 elokuussa 2008. Luokka:Vuoden 1963 ranskalaiset elokuvat Luokka:Vuoden 1963 italialaiset elokuvat Luokka:Ranskalaiset rikoselokuvat Luokka:Ranskalaiset jännityselokuvat Luokka:Uudelleenfilmatisoinnit Luokka:Georges Franjun ohjaamat elokuvat
Lollipop (Param Pam Pam)

"Lollipop (Param Pam Pam)" on romanialaisen artistin Alexandra Stanin toinen single, joka julkaistiin joulukuussa 2009. Luokka:Vuoden 2009 kappaleet Luokka:Alexandra Stanin kappaleet
Ultra Music

Ultra Music ja aikaisemmin Ultra Records on yhdysvaltalainen levy-yhtiö. Sen perusti New Yorkissa vuonna 1995 PolyGramin ja Virgin Recordsin entinen johtaja Patrick Moxey. Tammikuussa 2013 Ultra Records fuusioitui Sony Musiciin.last.fm: Ultra Records, LLC ==Luettelo Ultra Recordsin artisteista== * Above & Beyond * Annet Artani * Alexandra Stan * Alex Gaudino * Alex Kunnari ja Heikki L * Alex Mattson * Barthezz * Basement Jaxx * Basshunter * Benny Benassi * Calvin Harris * Chicane * Countess LuAnn * David Guetta (ainoastaan Pop Life) * The Chemical Brothers * deadmau5 * Enferno * Fedde le Grand * Ferry Corsten * Gary Caos * Grum * Haddaway * Honorobel * Inna * J Brazil * JES * Jeronimo * Jody den Broeder * Jump Smokers * Kaskade * Kim Sozzi * Kygo * Late Night Alumni * Lyck * Make the Girl Dance * Medina * Mt Eden * Mysto & Pizzi * Edward Maya * O-Zone * Paul van Dyk * Pitbull * Riz * Robbie Rivera * Sander Kleinenberg * Serge Devant * Sharam * Shiny Toy Guns * Sidney Samson * Skrillex * Steve Smooth * Tiësto * VASSY * Wolfgang Gartner * Yolanda Be Cool ==Lähteet== == Aiheesta muualla == *Ultra Records *Ultra International Music Publishing Luokka:Yhdysvaltalaiset levy-yhtiöt
Ingå Spelmansgille

Ingå Spelmansgille on suomalainen pelimanniyhtye joka perustettiin vuonna 1974http://www.pgsound.com/isg/historik.htm . ==Diskografia== * Från loge till salong, (1980) * Vänortsskiva med Håbo Spelemen, (1983) * Vågspel, (1984) * Hej alla vänner, (1989) * Lite myki bra musik : 30-års jubileumsalbum, (2004) ==Lähteet== == Aiheesta muualla == * Luokka:Suomalaiset kansanmusiikkiyhtyeet Luokka:Suomenruotsalaiset yhtyeet
Unto Satoranta

Unto Satoranta on suomalainen vanhan tanssimusiikin laulaja, jonka keikkaura alkoi Harry Aaltosen orkesterissa 1960-luvun alussa ja jatkuu yhä 2020-luvullakin"Levyllä vierailee seitsemällä vuosikymmenellä tanssilavoja valloittanut laulaja Unto Satoranta." . Vuonna 1964 Satoranta aloitti Ossi Aallon vakituisena solistina. Vuonna 1966 Satoranta kokosi oman orkesterin ja alkoi keikkailla sen kanssa.http://www.kolumbus.fi/~z601641/satoranta/taustaa.htm Päivätyönään valimossa työskennellyt Satoranta on esittänyt musiikkia koko uransa ajan sivutöinään. Häntä on markkinoitu muun muassa luonnehdinnalla ”Tangon vaalea valttiässä”. == Diskografia == * Jo Vain (1980) * Metsätiellä (1986) * Silloin aikaan nuoruuden (2011) == Lähteet == == Aiheesta muualla== * Luokka:Suomalaiset laulajat Luokka:Syntymävuosi puuttuu Luokka:Elävät henkilöt
David Jarolím

David Jarolím (s. 17. toukokuuta 1979 Čáslav) on tšekkiläinen jalkapalloilija, pelipaikaltaan keskikenttäpelaaja. Hän edustaa Ligue 1:ssä pelaavaa Éviania. Čáslavissa syntynyt Jarolím vietti osan lapsuusvuosistaan Ranskassa ja aloitti jalkapallon FC Rouenin junioriakatemiassa. Kun Jarolímin perhe palasi kotimaahan hän pelasi Slavia Prahan junioriakatemiassa. Vuonna 1994 hän siirtyi FC Bayern Müncheniin. Hän pelasi seuran reserveissä. Hän nousi seuran edustusjoukkueeseen ensimmäisen kerran kaudella 1997–1998, mutta vietti kauden pääasiassa reserveissä. Jarolím debytoi Bundesliigassa 13. huhtikuuta 1999 1. FC Kaiserslauternia vastaan. Kauden 2011/12 jälkeen Jarolím siirtyi HSV:stä Ranskan pääsarjaan Évianin joukkueeseen. == Lähteet == Luokka:Tšekkiläiset jalkapalloilijat Luokka:Vuonna 1979 syntyneet Luokka:Elävät henkilöt
Miekkailu olympialaisissa

Miekkailu on yksi niistä viidestä alkuperäisestä urheilulajista, jotka ovat olleet kesäolympialaisten ohjelmassa ensimmäisistä nykyaikaisista olympialaisista lähtien. Naiset kilpailivat olympiamiekkailussa ensimmäisen kerran vuonna 1924. Olympialaisten miekkailua hallinnoi lajin kattojärjestö, kansainvälinen miekkailuliitto. Menestyneimmät maat miekkailun olympiakilpailuissa ovat Italia, Ranska ja Unkari. Olympialaisten miekkailun kilpailumuodot ovat floretti, säilä ja kalpa. Näistä floretti ja säilä ovat olleet mukana ensimmäisistä olympialaisista lähtien. Vuonna 1900 kilpailtiin kalvassa ensimmäistä kertaa ja joukkuekilpailut tulivat mukaan 1904. Nykyisin kaikissa kolmessa kilpailumuodossa järjestetään yksilökilpailu sekä joukkuekilpailu. ==Tapahtumat== Miekkailu Miesten kilpailut 96 00 04 08 12 20 24 28 32 36 48 52 56 60 64 68 72 76 80 84 88 92 96 00 04 08 12 16 20 Floretti X X X - X X X X X X X X X X X X X X X X X X X X X X X X X \- - X - - X X X X X X X X X X X X X X X X X X X X - X X X Kalpa - X X X X X X X X X X X X X X X X X X X X X X X X X X X X Kalvan joukkuekilpailu - - X X X X X X X X X X X X X X X X X X X X X X X X - X X Säilä X X X X X X X X X X X X X X X X X X X X X X X X X X X X X Säilän joukkuekilpailu - - - X X X X X X X X X X X X X X X X X X X X X X X X - X Naisten kilpailut 96 00 04 08 12 20 24 28 32 36 48 52 56 60 64 68 72 76 80 84 88 92 96 00 04 08 12 16 20 Floretti - - - - - - X X X X X X X X X X X X X X X X X X X X X X X Floretin joukkuekilpailu - - - - - - - - - - - - - X X X X X X X X X X X - X X - X Kalpa - - - - - - - - - - - - - - - - - - - - - - X X X X X X X Kalvan joukkuekilpailu - - - - - - - - - - - - - - - - - - - - - - X X X - X X X Säilä - - - - - - - - - - - - - - - - - - - - - - - - X X X X X Säilän joukkuekilpailu - - - - - - - - - - - - - - - - - - - - - - - - - X - X X Poistetut tapahtumat X X - - - - - - - - - - - - - - - - - - - - - - - - - - - Ammattilaisten kalpa - X - - - - - - - - - - - - - - - - - - - - - - - - - - - Kalvan avoin luokka - X - - - - - - - - - - - - - - - - - - - - - - - - - - - Ammattilaisten säilä - X - - - - - - - - - - - - - - - - - - - - - - - - - - - Singlestick - - X - - - - - - - - - - - - - - - - - - - - - - - - - - ==Mitalitaulukko== == Lähteet == *
Guy Demel

Guy Demel (s. 13. kesäkuuta 1981 Orsay, Pariisi) on norsunluurannikkolainen jalkapalloilija, joka edustaa Englannin Valioliigassa pelaavaa West Ham Unitedia. ==Seurajoukkueura== Demel kasvoi Marseillessa. Hän aloitti uransa Ligue 2:ssa Nîmes Olympiquessa. Hän siirtyi kaudeksi 2000–2001 englantilaiseen suurseuraan Arsenaliin, jossa hän pelasi vuoden reserveissä. Vuoden Lontoon visitiin jälkeen hän siirtyi vuonna 2001 Bundesliigaan Borussia Dortmundiin 600 000 euron siirtosummalla. Hän debytoi Bundesliigassa vuonna 2003 ja pelasi seurassa 33 liigaottelua. Demel ei pystynyt vakiinnuttamaan paikkaansa Dortmundin edustusjoukkueessa Matthias Sammerin ja Bert van Marwijkin alaisuudessa. Demel siirtyi kesäkuussa 2005 Hamburger SV:hen kaksivuotisella sopimuksella.http://www.skysports.com/story/0,19528,11896_2340253,00.html Hampurissa Demel pelasi sekä oikeana laitapuolustajana että keskikenttäpelaajana. Toukokuussa 2006 hän teki seuran kanssa vuoteen 2010 ulottuvan sopimuksen.http://www.skysports.com/story/0,19528,11896_2375727,00.html Demel pelasi Hampurissa kauden 2010–2011 loppuun ja siirtyi seuraavaksi kaudeksi Englannin Valioliigassa pelaavaan West Ham Unitediin. ==Maajoukkueura== Demel on edustanut myös Norsunluurannikon maajoukkuetta. Hän on edustanut maata kahdesti MM-kilpailuissa vuosina 2006 ja 2010. Afrikan-mestaruuskisoissa Demel saavutti hopeaa vuonna 2006. ==Lähteet== * * ===Viitteet=== Luokka:Norsunluurannikkolaiset jalkapalloilijat Luokka:Vuonna 1981 syntyneet Luokka:Elävät henkilöt
All Saintsin asema

All Saints on Docklands Light Railwayn asema Lontoon itäosassa. Se sijaitsee East India Dock Roadilla Docklands Light Railwayn Stratfordin haaralla Lontoon matkakortin maksualueella 2. Asema on saanut nimensä läheisestä All Saintsin kirkosta. Asemaa vastapäätä on Chrisp Street Marketin kauppakeskus. ==Historia== Asema avattiin 31. elokuuta 1987. Samalla paikalla oli aiemmin North London Railwayn Poplarin asema. 24\. elokuuta 2009 junien ruuhka-aikojen kulkutiheyksiä Stratfordin haaralla muutettiin. Junat kulkevat nykyään seitsemän minuutin välein, kun ennen muutosta ne kulkivat viiden minuutin välein. All Saints DLR station 2005-12-10.jpg|Asema junasta nähtynä Tiedosto:All Saints DLR stn look north.JPG|Näkymä asemalta pohjoiseen Tiedosto:All Saints DLR stn look south.JPG|Näkymä asemalta etelään Tiedosto:All Saints DLR stn signage.JPG|Aseman nimikyltti ==Lähteet== ==Aiheesta muualla== *All Saintsin asema Lontoon liikennelaitoksen sivuilla Luokka:Docklands Light Railwayn asemat